Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4299

15. FEJEZET - ICAO LÉGI-JÁRMŰ ÁLLÓHELY/BEÁLLÍTÓ TÉRKÉP 15.1 Rendeltetése A légi-jármű személyzetnek e kiegészítő térkép adjon tájékoztatást a légi-járműnek a guruló utak és a légijármű állóhelyek közötti mozgását, illetve a légi-jármű parkolását/beállását segítő részletekről. 15.2 Alkalmazási előírások Ajánlás. - Az ICAO Légi-jármű Állóhely/Beállító Térkép-et, az 1.3.2 pontban leírt módon el kell készíteni ott, ahol a forgalmi létesítmények rendszerének bonyolultsága miatt a tájékoztatás kielégítő áttekinthetőséggel nem adható meg az ICAO Repülőtér/Helikopter repülőtér Térkép-en, vagy az ICAO Repülőtér Földi Mozgások Térképe-n. 15.3 Fedésterület és méretarány 15.3.1 A fedésterület és méretarány a 15.6 pontban felsorolt összes alkotóelem világos feltüntethetőségéhez elegendően nagy legyen. 15.3.2 Ajánlás. - A térképen lineáris mérővonalat kötelező feltüntetni. 15.4 Azonosítás A térképet a repülőtér által kiszolgált város, vagy nagyváros, vagy térség nevével, valamint a repülőtér nevével kell azonosítani. 15.5 Mágneses eltérés 15.5.1 A térképen a földrajzi Északot jelző nyilat kötelező feltüntetni. 15.5.2 Ajánlás. - A legközelebbi egész fokra kerekített mágneses eltérést és az évenkénti változását fel kell tüntetni. Megjegyzés. - E térképet nem szükséges a földrajzi Északra tájolni. 15.6 Repülőtéri adatok E térképen, az ICAO Repülőtér/Helikopter repülőtér Térképen és az ICAO Földi Mozgások Térképen megadott és azokkal megegyező módon kell szerepelnie az ábrázolt területre vonatkozó minden információnak, beleértve:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes